Dil E naadaaN tujhe huaa kya hai | Urdu Poetry, Sad Poetry, Urdu Shayari, urdupoetry.ooposts.com
Dil E naadaaN tujhe huaa kya hai | Urdu Poetry
Hum  haiN  mushtaaQ  aur  woh  bezaar
Yaa  ilaahee  yeh  maajraa  kya  hai
MaiN  bhi  muNh  me  zabaan  rakhta  huN
Kaash poochho  K muddu’aa  kya  hai
Jab  K  thujh  bin  naheeN  koi  maujood
Phir yeh  hangaamaa  ae  Khuda  kya  hai
Yeh  paree  chehra  log  kaise  haiN
Ghamza O  ishwa O  adaa  kya hai
Shikan E zulf E anbareeN  kyuN  hai
Nigah  chashm E  surma  sa  kya  hai
Sabza O gul  kahaaN  se  aaye  haiN
Abr  kyaa  cheez  hai,  havaaa  kya  hai
Hum  ko  un se  wafa  ki  hai  ummeed
Jo  naheeN  jaante  wafa  kya  hai
HaaN  bhala  kar  tera  bhala  hogaa
Aur  darvaesh  kee  sadaa  kya  hai
Jaan  tum  par  nissaar  karta hooN
Main naheeN jaanta du’aa  kya  hai
MaiN  ne  mana  K  kuchh  nahi  ‘Ghalib’
Muft  haath  aaye  to  buraa  kya  hai